Privat grundstykki Ætlar tú at byggja sethús í Tórshavnar kommunu, hevur tú tvinnar møguleikar at útvega tær grundstykki: At søkja kommununa um stykki ella keypa frá privatum. Søkir tú kommununa um grundstykki, skalt tú venda tær til Snarskivuna at fáa vegleiðing og umsóknarblað. Á umsóknarblaðnum kanst tú krossa tey øki av, har tú ynskir grundstykki. Økini eru Tórshavn, Argir, Hoyvík, Kaldbak, Hvítanes, Kollafjørður, Norðradalur, Syðradalur, Kirkjubøur, Velbastaður, Nólsoy og Hestur. Treytirnar fyri at søkja um grundstykki í kommununi eru m. a., at umsøkjarin er fyltur 18 ár, er skrásettur sum búgvandi í kommununi (arbeiðs- og útbúgvingarørindi tó undantikin) og skal ikki frammanundan eiga grundstykki í kommununi. Tøku grundstykkini til privata sethúsabygging í løtuni eru hesi: • Útstykkingin við Krossá í Kaldbak, les høgrumegin • Myllutjørn í Hoyvíkshaganum, trýst her Vinnustykki Kommunan útstykkjar vinnustykki, ið virki kunnu keypa frá kommununi. Fyri at kunna skrásetast á listanum til vinnustykki skal umsøkjarin vera fyltur 18 ár. Umsóknin verður raðfest eftir umsóknardegi og verður haraftrat flokkað eftir tí virkseminum, sum ætlanin er at hava. Til ber at standa skrásett/-ur til fleiri vinnustykki, men tá skal umsókn latast inn fyri hvørt vinnustykki sær. Er umsøkjari ikki byrjaður at byggja á tillutaðum vinnustykki 1 ár eftir, at fyribilsskeytið er undirskrivað, matrikulering framd ella byggibúningin er liðug, kann kommunan krevja vinnustykkið aftur við at rinda sama prís fyri vinnustykkið, sum umsøkjarin rindaði fyri tað. Tøk grundøki til vinnuligt endamál í løtuni eru á hesum støðum: • Boðaneshamarin, sí niðanfyri • Á Skarðshjalla, trýst her • Við Karlamagnusarbreyt, trýst her Grundøki á Boðaneshamri, Tórshavn Byggibúgvið vinnugrundøkiá Boðaneshamri við frálíkum útsýni. Sambært áseting í almennubyggisamtyktini fyri Tórshavnar Kommunu er økið kannað miðstaðarendamálum, skrivstovuendamálum, heilsuendamálum o. t. Umhvørvið er frítt og friðarligt. Seljari tilskilar sær rætt til at havna øllum boðum, um keypsprísurin verðurmettur ov lágur. Matr. nr. 1322I, Tórshavn.